1868

Árið **1868** (**MDCCCLXVIII** í rómverskum tölum)

## Á Íslandi
* Ný tegund af ljá (Ólafsdalsljárinn) var flutt inn frá Skotlandi. Með notkun hans jukust afköst sláttumanna um 30-40%.
* Fyrsta hafskipabryggja landsins var gerð á Ísafirði.
* Kumlateigur úr heiðni fannst við Hafurbjarnarstaði á Reykjanesi. Það er talinn einn merkasti fornleifafundur Íslandssögunnar.
* Fyrsti eiginlegi sparisjóðurinn stofnaður á Seyðisfirði. Hann varð þó ekki langlífur.
* Norðmenn gerðu fyrstu tilraunir til síldveiða við Ísland.
* Grímur Thomsen keypti Bessastaði og bjó þar til dauðadags 1896.
* Skólavarðan í Reykjavík var endurhlaðin. Árni Thorsteinson bæjarfógeti fékk steinsmiðinn Sverri Runólfsson til að hlaða hana að nýju og greiddi kostnaðinn sjálfur.
* Brauðgerð var stofnuð á Akureyri en fram til þessa hafði Bernhöftsbakarí í Reykjavík verið eina bakaríið á Íslandi.

### Fædd
* 25. maí - Páll Einarsson, hæstaréttardómari og fyrsti borgarstjóri Reykjavíkur (d. 1954)
* 25. maí - Séra Friðrik Friðriksson, stofnandi KFUM og KFUK (d. 1961).
* 30. nóvember - Haraldur Níelsson, prófessor (d. 1928).

### Dáin
* 5. mars Jørgen Ditlev Trampe, stiftamtmaður (f. 1807).
* 8. mars - Jón Thoroddsen, sýslumaður og skáld (f. 1818).
* 3. nóvember - Pétur Duus, danskur kaupmaður í Reykjavík.

## Erlendis
* 3. janúar - Meiji-endurreisnin hófst í Japan. Herstjórn Tokugava-sjógunveldisins leið undir lok.
* 9. janúar - Bretland flutti síðustu fangana til Ástralíu.
* Mars - Franskur jarðfræðingur fann beinagrind frummanna við Abri de Crô-Magnon í Frakklandi.
* 16. maí og 26. maí - Andrew Johnson bandaríkjaforseti var tvívegis hreinsaður af ákærum. 
* 26. maí - Síðasta hengingin fór fram í Bretlandi.
* September - Ísabella 2. Spánardrottning var svipt völdum og send í útlegð. Hún sagði þó ekki formlega af sér fyrr en 1870.
* 25. júlí - Wyoming varð bandarískt svæði.
* September - Ísabellu 2. Spánardrottningu var stypt af stóli og flúði hún land.
* 3. september - Meiji keisari Japans breytti nafni borgarinnar Edo í Tókíó.
* 1. október - St. Pancras-lestarstöðin opnaði í Lundúnum.
* 10. október - Sykurmyllueigandinn Carlos Manuel de Céspedes hóf uppreisn gegn nýlendustjórn Spánar á Kúbu, 10 ára stríðið hófst þar sem hundruð þúsunda létust.
* 28. október - Thomas Alva Edison sótti um fyrsta einkaleyfi sitt, vegna kosningavélar sem hann hafði fundið upp.
* 3. nóvember - Ulysses S. Grant var kjörinn forseti Bandaríkjanna.
* 9. desember -  Fyrstu umferðarljósin voru sett upp við mót Great George Street og Bridge Street í Westminster, London.
* 25. desember - Andrew Johnson veitti uppreisnarhermönnum í bandaríska borgarastríðinu sakaruppgjöf.

### Ódagsett
* Ives W. McGaffney fann upp fyrstu ryksuguna.
* Skáldsagan *[[Fávitinn]]* eftir Fjodor Dostojevskíj kom fyrst út.
* Fyrsti nothæfi ritsímasæstrengurinn lagður yfir Atlantshaf, milli Bretlands og Kanada.
* Magasin du Nord stofnað í Kaupmannahöfn.
* Fyrsta plasttegundin, *celluloid*, kemur fram á sjónarsviðið.

### Fædd
* 28. mars - Maxim Gorkíj, rússneskur rithöfundur (d. 1936).
* 8. apríl - Kristján 9., Danakonungur (d. 1906).
* 18. maí - Nikulás 2., Rússakeisari (d. 1918).
* 6. júní - Robert Falcon Scott, breskur landkönnuður (d.1912). 
* 14. júní - Karl Landsteiner, austurrískur líffræðingur og læknir og Nóbelsverðlaunahafi (d. 1943 ).
* 18. júní - Miklós Horthy, ríkisstjóri Ungverjalands (d. 1957).
* 4. júlí - Henrietta Swan Leavitt, bandarískur stjörnufræðingur.
14. júlí - Gertrude Bell ( 1868 – 12. júlí 1926) var breskur rithöfundur, njósnari, skáld, sagnfræðingur o.fl. 
* 2. ágúst - Konstantín 1. Grikkjakonungur
* 9. desember -Fritz Haber, þýskur efnafræðingur

### Dáin
* 11. febrúar – Léon Foucault, franskur stjörnufræðingur (f. *1819*).
* 29. febrúar - Lúðvík 1., konungur Bæjaralands (f. 1819).
* 1. apríl - Rasoherina, drottning Madagaskar .
* 1. júní - James Buchanan, forseti Bandaríkjanna (f. 1791).
* 26. september - August Ferdinand Möbius, þýskur stærðfræðingur (f. 1790).
* 13. nóvember - Gioacchino Rossini, ítalskur tónsmiður (f. 1792).